La plaça del Poble de Paterna s'omple de jazz durant el mes de juliol
04/07/2019

# La plaça del Poble de Paterna s'omple de jazz durant el mes de juliol

[![La plaça del Poble de Paterna s'omple de jazz durant el mes de juliol ](/images/noticias/2019/07/jazz-plaza-gr.jpg)](/images/noticias/2019/07/jazz-plaza-gr.jpg)

04.07.2019

Els concerts seran gratuïts i se celebraran els divendres 12, 19 i 26 de juliol a partir de les 22 hores

L'Ajuntament de Paterna ha organitzat un cicle de concerts de jazz gratuïts durant el mes de juliol per a amenitzar les nits d'estiu dels paterners i paterneres.   
  
Els concerts se celebraran els divendres a partir de les 22 hores en la plaça del Poble i comptaran amb actuacions de reconeguts artistes locals del món del jazz.   
  
En aqueix sentit, la regidora de Turisme, Cultura i Foc, Teresa Espinosa ha defensat que “amb aquest cicle de concerts volem oferir una opció d'oci diferent als veïns i veïnes del municipi al mateix temps que apostem per donar a conéixer el talent d'artistes valencians”.   
  
El primer concert tindrà lloc el divendres 12 de juliol i serà a càrrec de Bàrbara Bacora, acompanyada per destacats músics de l'escena jazzística valenciana.   
  
El reconegut grup de jazz Perros Verdes seran els encarregats d'amenitzar la nit del divendres 19 amb composicions pròpies que fusionen de manera molt personal diversos estils musicals des de la bossanova al jazz, passant per pinzellades flamenques i amanit de melodies pop.  
  
Pepa Blasco serà l'encarregada de tancar el cicle de concerts amb la seua actuació el divendres 26. Coneguda com una de les veus més populars del món del jazz de la Comunitat Valenciana, estarà acompanyada en l'escenari per un trio de músics.